༄༅། །ཟབ་ལམ་ནཱ་རོའི་ཆོས་དྲུག་གི་རྟོགས་པ་མྱུར་དུ་རྒྱུད་ལ་
སྐྱེ་བའི་སྨོན་ཚིག་གྲུབ་པའི་སྤྲིན་ཆེན།
ན་མོ་གུ་རུ་བཛྲ་དྷ་རཱ་ཡ། རབ་འབྱམས་རྒྱལ་བའི་དཀྱིལ་འཁོར་མ་ལུས་
པའི། ཁྱབ་བདག་དཔལ་ལྡན་རྡོ་རྗེ་སེམས་དཔའ་དང་། །དབྱེར་མེད་དྲིན་ཅན་རྩ་
བའི་བླ་མ་ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །བླ་མེད་
ཐེག་ པའི་ ལམ་ བཟང་ ལ་ ཞུགས་ནས། ། །གོ་ འཕང་ མཐོར་ གཤེགས་ སྐལ་ ལྡན་
གཞན་དག་ཀྱང༌། །ཚུལ་དེར་འཁྲིད་མཛད་དངོས་བརྒྱུད་བླ་མ་ལ། །གསོལ་བ་
འདེབས་སོ་བདག༴ རྒྱལ་བའི་ཉིན་བྱེད་འོད་ཀྱིས་མ་བརྫིས་པའི། །རྨོངས་པའི་
མུན་ ནག་ འཐིབས་ པའི་ བྱང་ ཕྱོགས་འདིར། །ཐུབ་བསྟན་གསལ་མཛད་ འཇམ་
མགོན་བླ་མ་ལ། །གསོལ་བ་འདེབས་སོ་བདག་གིས༴ སྡེ་སྣོད་གསུམ་དང་རྒྱུད་སྡེ་
བཞི་ ཡི་ དོན། ། །སྐལ་ ལྡན་ གཅིག་ གིས་ ཉམས་ ལེན་ རིམ་ པ་ རུ། །བསྡུས་ ནས་
འདོམས་ མཛད་ འཇམ་ མགོན་ བླ་ མ་ ལ། །གསོལ་བ༴ སངས་ རྒྱས་ ལས་ ཀྱང་
དཀོན་པའི་གདམས་པ་མཆོག །བླ་མེད་ཐེག་པའི་ལམ་བཟང་འདོན་པ་ལ། །ཟླ་
བྲལ་བློ་བཟང་རྡོ་རྗེ་འཆང་ཆེན་པོར། །གསོལ་བ༴ ཕ་མའི་རྒྱུད་ཀྱི་སྙིང་པོ་བསྡུས་
པའི་དོན། །གྲུབ་མཆོག་ཏཻ་ལོ་ནཱ་རོའི་ཐུགས་ཀྱི་བཅུད། །ཆོས་དྲུག་གསལ་མཛད་
འཇམ་མགོན་བླ་མ་ལ། །གསོལ་བ༴ ལེགས་ཚོགས་ཀུན་གྱི་རྩ་བ་ཟླ་མེད་པ། །མ་
ནོར་ལམ་བཟང་སྟོན་པའི་དགེ་བའི་བཤེས། །བསམ་དང་སྦྱོར་བས་ཚུལ་བཞིན་
བསྟེན་བྱས་ཏེ། །ལམ་རྣམས་ཀུན་གྱི་རྩ་བ་ཚུགས་པར་ཤོག ། །དལ་ འབྱོར་ རྙེད་
- 60-

ནཱ་རོའི་ཆོས་དྲུག་གི་རྟོགས་པ་མྱུར་དུ་རྒྱུད་ལ་སྐྱེ་བའི་སྨོན་ཚིག་གྲུབ་པའི་སྤྲིན་ཆེན།
༥
དཀའ་ཚེ་ལ་ལོང་མེད་དང་། །ལས་འབྲས་བསླུ་བ་མེད་པའི་ཚུལ་བསམས་ཏེ། །
ཚེ་འདིའི་འཁྲི་བ་ཕྲ་མོས་མ་གོས་པར། །དམ་པའི་ཆོས་ལ་གཅིག་ཏུ་གཞོལ་གྱུར་
ཅིག །སྲིད་པའི་གནས་ལ་ཞེན་པ་ལོག་པ་དང༌། །བྱམས་དང་སྙིང་ རྗེ་ བྱང་ ཆུབ་
སེམས་འབྱོངས་ཏེ། །རླབས་ཆེན་རྒྱལ་སྲས་སྤྱོད་ལ་སློབ་པ་ལ། །ཞུམ་པ་མེད་
པའི་སྙིང་སྟོབས་སྐྱེ་བར་ཤོག །བྱང་ཆུབ་སེམས་མཆོག་ཆེས་ཆེར་སྟོབས་རྒྱས་
ཏེ། ། །འགྲོ་ བ་ སྒྲོལ་ ལ་ རིངས་ པར་གྱུར་པ་ན། །མྱུར་ ལམ་རྡོ་ རྗེ་ ཐེག་ པའི་ སྒོར་
ཞུགས་ཏེ། །རྣམ་དག་དབང་གིས་བདག་རྒྱུད་སྨིན་པར་ཤོག །དབང་དུས་དཀྱིལ་
འཁོར་ ལྷ་ ཚོགས་ དཔང་ བཞག་ སྟེ། །ཇི་ ལྟར་ ཁས་ བླངས་ དམ་ ཚིག་ སྡོམ་
རྣམས། །སྲོག་གི་ཕྱིར་ཡང་གཏོང་བར་མི་བྱེད་པར། །སྲུང་བའི་དངོས་གྲུབ་རྩ་བ་
ཚུགས་པར་ཤོག །ལུང་དང་རིགས་པས་རྒྱུད་དོན་གནད་མཁྱེན་པའི། །རྡོ་རྗེ་སློབ་
དཔོན་ཚུལ་བཞིན་ལེགས་བསྟེན་ཏེ། །ཟབ་ལམ་རིམ་པ་གཉིས་ཀྱི་རྣལ་འབྱོར་
ལ། ། །འཁྲུལ་ མེད་ ངེས་ པ་ བརྟན་ པོ་རྙེད་པར་ཤོག ། །མཆོག་གསུམ་ ཀུན་ འདུས་
དཀྱིལ་འཁོར་ལྷ་ཚོགས་ལ། །ཐུན་བཞིར་མཆོད་ཅིང་བསྒོམ་བཟླས་ ལ་ འབད་
པས། །རྫོགས་རིམ་ཡོངས་རྫོགས་རྒྱུད་ལ་སྐྱེ་འགྱུར་བའི། །དགེ་བའི་རྩ་བ་ཡོངས་
སུ་སྨིན་པར་ཤོག །བགྲང་ཡས་བསྐལ་པར་བསྒྲུབས་ཀྱང་རྙེད་དཀའ་བའི། །སྐུ་
གསུམ་གོ་འཕང་བདེ་ཆེན་གནས་དེ་ཡང་། །གང་གི་མཐུ་ལས་ཡུད་ཀྱིས་འཐོབ་
འགྱུར་བ། །བླ་མ་ལྷ་ཡི་རྣལ་འབྱོར་མཐར་ཕྱིན་ཤོག །ལུས་དང་སེམས་ཀྱི་གནས་
ལུགས་རྟོགས་གྱུར་ཏེ། །བསྒོམ་བྱའི་གནས་ལ་ངེས་ཤེས་རྙེད་པ་དང་། །འཁྲུལ་
འཁོར་སྟོང་རའི་སྦྱོར་བ་བསྒོམས་པ་ཡིས། །ཐབས་ལམ་བསྒོམ་ལ་ལས་རུང་ཐོབ་
པར་ཤོག །མཁའ་འགྲོའི་ཕོ་བྲང་སྤྲུལ་པའི་གཞལ་ཡས་དབུས། །རྩེ་གཅིག་ཡིད་
-61-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
ཀྱིས་ཙནྡྲ་ལི་སྒོམ་ལས། །ཉོན་མོངས་རྣམ་རྟོག་བཞོན་པ་ཀུན་འགགས་ཏེ། །བདེ་
ཆེན་ལྷན་སྐྱེས་ཡེ་ཤེས་འཆར་བར་ཤོག །རྡོ་རྗེའི་ལུས་ལ་གནད་དུ་བསྣུན་པའི་
མཐུས། །སེམས་ ཀྱི་ བཞོན་ པ་ ཕྲ་ མོ་ དབང་ འདུས་ ཏེ། ། །སྒྱུ་ འཕྲུལ་ དྲྭ་ བའི་ ཏིང་
འཛིན་ཐོབ་པ་དང་། །གནས་སྐབས་སྒྱུ་མའི་རྣམ་ཐར་འབྱོངས་པར་ཤོག །ཐབས་
མཁས་སྦྱོར་བས་ལས་རླུང་བཀག་པའི་མཐུས། །རྣམ་རྟོག་སྤྲིན་ཚོགས་རང་སར་
དག་ པ་ དང་། །མ་ རིག་ མུན་ པའི་ ཚོགས་ ཀུན་ སངས་ གྱུར་ ཏེ། །རྣམ་དག་ འོད་
གསལ་ཉི་མ་འཆར་བར་ཤོག །གསང་ཆེན་རྒྱུད་སྡེ་རྒྱ་མཚོའི་སྙིང་པོའི་དོན། །བློ་
རྒྱལ་བ་གཉིས་པའི་ཐུགས་ཀྱི་བཅུད། །བསྲེ་འཕོ་མཚམས་སྦྱོར་ཟབ་མོ་
བསྒོམས་པའི་མཐུས། །ལམ་དུས་སྐུ་གསུམ་མངོན་དུ་འགྱུར་བར་ཤོག །སད་དང་
གཉིད་དང་འཆི་བའི་གནས་སྐབས་ཀྱི། །ཐབས་མཁས་མན་ངག་ཟབ་མོ་བསྒོམས་
པའི་མཐུས། །འཆི་ཚེ་འོད་གསལ་མ་བུ་འཕྲོད་པ་དང་། །བར་དོ་ལོངས་སྐུའི་གོ་
འཕང་ཐོབ་པར་ཤོག །ཟབ་ལམ་ནཱ་རོའི་ཆོས་དྲུག་བསྒོམ་པ་ལ། །ཕྱི་ནང་ཉེར་
འཚེ་གང་ཡང་མི་འབྱུང་ཞིང་། །ལམ་དེ་ཕྱོགས་དུས་ཀུན་ཏུ་རྒྱས་གྱུར་ཏེ། །འགྲོ་
བཟང་
ཀུན་ལམ་བཟང་འདི་ཡིས་གྲོལ་གྱུར་ཅིག །ཅེས་བླ་མའི་ཐུགས་རྗེ་བསྐུལ་ཏེ་ཟབ་
ལམ་ནཱ་རོའི་ཆོས་དྲུག་གི་རྟོགས་པ་མྱུར་དུ་རྒྱུད་ལ་སྐྱེ་བའི་སྨོན་ཚིག་གྲུབ་པའི་སྤྲིན་
ཆེན་ཞེས་བྱ་བ་འདི་ནི་མི་ཕྱེད་པའི་དད་པ་དང་ལྡན་ཞིང་ཆོས་ཚུལ་འདི་ལ་དོན་
གཉེར་ཤིན་ཏུ་ཆེ་བ་གུར་སྨོན་མཁན་པོ་བྱམས་པ་ཡོན་ཏན་གྱིས་ནན་ཆེར་བསྐུལ་བ་
ལ་བརྟེན་ནས་འཇམ་མགོན་སྙན་བརྒྱུད་འཛིན་པ་དགེ་སློང་ཡེ་ཤེས་རྒྱལ་མཚན་
གྱིས་གྲུབ་པའི་བསྟི་གནས་ཚེ་མཆོག་བསམ་གཏན་གླིང་དུ་སྦྱར་བའོ། །འདིས་ཀྱང་
རྒྱལ་བའི་བསྟན་པ་རིན་པོ་ཆེ་འཕེལ་ཞིང་རྒྱས་པར་གྱུར་ཅིག ། །།
- 62 -